Държавен вестник, бр. 93, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  93
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на Процедурни правила за 
условията и реда за предлагане на канди­
дат за председател на Държавна агенция 
„Национална сигурност“, изслушването на 
кандидата в Комисията по вътрешна сигур­
ност и обществен ред, както и процедурата 
за избирането му от Народното събрание
Народното събрание на основание чл. 86, 
ал. 1 от Конституцията на Република Бълга­
рия и чл. 89, ал. 8 от Правилника за органи­
зацията и дейността на Народното събрание 
във връзка с чл. 8 от Закона за Държавна 
агенция „Национална сигурност“
Р Е Ш И :
Приема Процедурни правила за условията 
и реда за предлагане на кандидат за пред­
седател на Държавна агенция „Национална 
сигурност“, изслушването на кандидата в 
Комисията по вътрешна сигурност и общест­
вен ред, както и процедурата за избирането 
му от Народното събрание.
І. Предлагане на кандидат за предсе­
дател на Държавна агенция „Национална 
сигурност“
1. Предложението за председател на Дър­
жавна агенция „Национална сигурност“ се 
внася от Министерския съвет в писмена фор­
ма, адресирано до Комисията по вътрешна 
сигурност и обществен ред чрез председателя 
на Народното събрание, в 7-дневен срок от 
приемането на тези процедурни правила от 
Народното събрание.
2. Предложението се внася заедно с пис­
мени мотиви, които аргументират високите 
професионални и нравствени качества, как­
то и обществения авторитет и доверие на 
кандидата. Към предложението се прилагат 
следните документи:
а) писмено съгласие на кандидата по об­
разец съгласно приложение № 1;
б) подробна автобиография;
в) заверено от кандидата копие на диплома 
за завършено висше образование;
г) декларация за обстоятелствата и дан­
ните по чл. 8, ал. 3 от Закона за Държавна 
агенция „Национална сигурност“ съгласно 
приложение № 2;
д) писмено съгласие на кандидата по 
чл. 27, ал. 2, изр. второ от Закона за достъп 
и разкриване на документите и за обявяване 
на принадлежност на български граждани 
към Държавна сигурност и разузнавателните 
служби на Българската народна армия по 
образец съгласно приложение № 3 – в два 
екземпляра;
е) документи, удостоверяващи изисква­
нето за 12-годишен юридически стаж или 
професионален стаж в службите за сигурност 
и за обществен ред, от които 5 години на 
ръководна длъжност;
ж) медицинско удостоверение, че лицето 
не страда от психическо заболяване;
з) заверено копие на разрешение за достъп 
до класифицирана информация с ниво на 
класификация „Строго секретно“.
3. Когато кандидатът не притежава валид­
но разрешение за достъп до класифицирана 
информация с ниво на класификация „Строго 
секретно“, към предложението освен доку­
ментите по т. 2 се прилагат:
а) нотариално заверена декларация по 
чл. 74, ал. 2, т. 1 от Данъчно-осигурителния 
процесуален кодекс съгласно чл. 147, ал. 1, 
т. 1, буква „д“ от Правилника за прилагане 
на Закона за защита на класифицираната 
информация;
б) попълнен въпросник по образец при­
ложение № 2 към чл. 47 и 48 от Закона за 
защита на класифицираната информация – за 
извършване на проучване за надеждност по 
Закона за защита на класифицираната ин­
формация с ниво на класификация „Строго 
секретно“;
в) писмено съгласие за извършване на 
проучване за надеждност по Закона за защита 
на класифицираната информация съгласно 
приложение № 4.
4. Обстоятелствата по чл. 8, ал. 3, т. 4 от 
Закона за Държавна агенция „Национална 
сигурност“ се установяват служебно от ор­
гана, който прави предложението.
II. Публично оповестяване на документите
1. Предложението заедно с придружаващи­
те документи по раздел I, т. 2 и 3 с изключе­
ние на попълнен въпросник по раздел І, т. 3, 
буква „б“ се публикуват на специализираната 
тематична страница на интернет портала 
на Народното събрание не по-късно от 14 
дни преди изслушването. Публикуването на 
предложението и документите се извършва 
в съответствие с изискванията на Закона